laion/Wikipedia-Exotic huggingface dataset:
אברהם אליהו אלטמן

הרב אברהם אליהו הלוי אלטמן (ה'תרל"ח – כ"א באדר א' ה'תש"ח, 1 במרץ 1948) היה רבה של המושבה עקרון (מזכרת בתיה) במשך כעשרים ושמונה שנה. נולד בליטא בשנת ה'תרל"ח (1877/1878) לרב שלמה זלמן הלוי אלטמן, רב בשובאץ. למד בישיבה בעיר פוניבז' וב"קיבוץ חברה תורה" בווילנה, ולאחר מכן עלה לארץ ישראל. כיהן כשוחט ובודק במושבה קסטינה (באר טוביה). בשנת 1920 (ה'תרע"ט) החל לכהן כרב, מוהל ושוחט ובודק במושבה עקרון (מזכרת בתיה). באותה שנה יצא יחד עם שאול חנא קוק ל"מסע מושבות" עצמאי בן כחודש ימים במושבות הגליל. נמנה עם פעילי תנועת המזרחי, והשתתף בוועידה השלישית של הסתדרות המזרחי בארץ ישראל בשנת 1928 וכן בכנסים של הרבנות הראשית לישראל. פרסם מאמרים הלכתיים בכתבי עת תורניים, והתכתב בהלכה עם הרב אברהם יצחק הכהן קוק. כיהן כרב בעקרון עד לפטירתו ב-1 במרץ 1948, כ"א באדר א' ה'תש"ח. נקבר למחרת בבית העלמין במושבה. נשא לאשה את רבקה רחל. בנו שלמה נישא לפעשא, בתו של צבי פסח פרנק. גיסו (בעלה של אחותו פייגא) היה הרב יהודה זונדל קובלנץ, מחבר הספר "רגשי יהודה", רב ודרשן ידוע בקהילות שונות בארצות הברית. "רבני ארץ-ישראל", "שערי ציון" גיליון י-יב, תרצ"ד, עמ' נג ראו שו"ת דעת כהן סימן לג משנת 1910 ושו"ת משפט כהן סימן לד משנת 1911. ראו "ליקוטי הראי"ה" חלק ג עמ' 259 - 260 "הועידה השלישית של הסתדרות המזרחי בארץ-ישראל", ירושלים תרפ"ח, עמ' לב הרב שמואל אהרן ובר, "בעולם הרבנים והרבנות בארץ", "קול תורה" שנה ב חוברת ג-ו, כסלו-אדר א' תש"ח, עמוד ראשון. ראו: משפט כהן סימן לד; דעת כהן סימן לג וסימן קג; אורח משפט סימן עו. וראו מכתב הראי"ה הממוען גם אליו באגרות הראי"ה חלק א אגרת קסו הרב א. א. אלטמן ז"ל, הצופה, 2 במרץ 1948 קברו באתר Billiongraves ראו אודותיו כאן (באנגלית) יהודה זונדל קובלנץ, רגשי יהודה, ניו יורק, תרע"ה, באתר היברובוקס בן-ציון אייזנשטט, "אנשי השם בארצות הברית", סנט לואיס תרצ"ג, ספר ראשון עמ' 61; הנ"ל, "דורות האחרונים" עמ' 606-607
מתי נתנשק

האם התכוונתם ל... מתי נתנשק (תוכנית טלוויזיה) מתי נתנשק (שיר)
My Oh My

האם התכוונתם ל... My Oh My (שיר של קמילה קביו) My Oh My (שיר של קיילי מינוג) My Oh My (שיר של אווה מקס)
לתמונה נוספו המון צבעים

"לתמונה נוספו המון צבעים" הוא אלבום ההופעה הראשון של הזמרת הישראלית קורין אלאל. את האלבום הוציאה ב-12 בנובמבר 2014 לאור חברת התקליטים PIL על גבי תקליטור ולשירותי הסטרימינג השונים. הוא הקולט בהופעתה בפסטיבל הפסנתר 2013, שנערך במרכז סוזן דלל בשכנות נווה צדק. אורך האלבום הוא כ-62 דקות, והוא מתואר כיצירת רוק, פופ, פולק, עולם וקאנטרי. Korin Allal* – לתמונה נוספו המון צבעים, דיסקוגס
פול דומר

פול דומר (בצרפתית: Paul Doumer;‏ 22 במרץ 1857 – 7 במאי 1932) היה מדינאי צרפתי. נרצח בעת כהונתו כנשיא צרפת. דומר היה מורה במקצועו. בשנת 1889 נבחר לבית הנבחרים כנציג רדיקל-סוציאליסטי ובהדרגה עבר לימין. דומר שירת שנה אחת כשר האוצר בשנת 1895, תחת לאון בורז'ואה. בין השנים 1897 ל-1902 שימש כמושל כללי של הודו-סין בשטח וייטנאם, קמבודיה ולאוס שהיה בשלטון צרפת. בשובו לצרפת נבחר שוב לבית הנבחרים ובשנת 1912 נבחר לסנאט. בשנים 1921–1922 ו-1925–1926 כיהן שוב כשר האוצר. בשנים 1927 עד 1931 כיהן כנשיא הסנאט ויושב ראש ועדת התקציב. ב-13 במאי 1931 נבחר לנשיא צרפת. ב-6 במאי 1932, בטרם מלאה שנה לנשיאותו, כאשר השתתף בטקס הפתיחה הרשמי של יריד הספרים בפריז נורה הנשיא על ידי מהגר רוסי בשם פבל גורגולוף. המתנקש היה אנרכיסט, משורר ושוחר קיצוני של איכות הסביבה, אך מקורות אחדים מציינים כי היה לא שפוי. הנשיא הוחש לבית החולים ונפטר בו בשעות הבוקר המוקדמות של ה-7 במאי 1932. מדיה וקבצים בנושא פול דומר בוויקישיתוף פול דומר, באתר "Find a Grave" (באנגלית) פול דומר, באתר אנציקלופדיה בריטניקה (באנגלית)
קהלת (אלבום)

"קהלת" הוא אלבום האולפן ה-11 של הזמרת הישראלית קורין אלאל. את האלבום הוציאה ב-12 באוקטובר 2015 לאור חברת התקליטים PIL. זהו אלבום קונספט, המורכב מרצועה אחת בלבד – כולה מוקדשת לשירת מגילת קהלת. מגילת קהלת היא אחת מחמש מגילות המקרא, שנקראת בחג סוכות. על פי הנאמר בתחילתה, מחבר המגילה היה "קהלת בן דוד", המזוהה עם שלמה המלך. יש בה אוסף פתגמים ודברי חכמה. מקובל לסווג את מגילת קהלת כחלק מ"ספרות החוכמה", כלומר לספרות שעוסקת בשאלות הגות אוניברסליות כגון מעמד האדם בעולם, ההשגחה והצדק האלוהי. עם תחילתו של האלף השלישי הפכו אלבומי פיוטים, זמירות וניגונים לפופולריים בישראל. בין היצירות המוכרות ביותר מתקופת הזמן ההיא נמנה האלבום "אבן גבירול, אדומי השפתות" של ברי סחרוף ו"עבודה עברית: מחווה לשישים שנות יצירה מקורית" של הפרויקט מוזיקלי עבודה עברית. אלאל קיבלה את הרעיון ל"קהלת" מאפי בנייה, ממייסדי פסטיבל העוד, שהציע לה להלחין כמה קטעים מהמגילה. תחילה ניסתה להקליט קטעים בודדים, אך לאחר מכן החליטה להעמיק את היצירה, ולהקליט את כל מגילת קהלת כמקשה אחת. לפני הוצאתו הופיעה עימו במהדורה ה-15 של פסטיבל העוד בירושלים. לצידה השתתפו גם יואל בן שמחון, נגן העוד; אילן קורן, נגן הסקסופון והחליל; מיכאל גוטליב הפסנתרן ושרון בן-עזר המפיקה והדי ג'יי. לימים סיפרה אלאל כי לאורך המופע הרגישה שהיא חיה בתקופת שלמה המלך. "קהלת" כולל שיתופי פעולה עם אמנים נוספים, ומעברי קרוסאובר ממוזיקה אלקטרונית לצלילי פסנתר באמצעות כלי נשיפה. נדב מנוחין מ"וואלה!" טען כי "קהלת" הוא אלבום פיוטים שונה ומיוחד. עוד הוסיף כי הוא משתלב היטב עם דמותה של אלאל, ומצטרף לשורת אלבומים משמעותיים שהוציאה ב-15 השנים שקדמו לו, דוגמת "תנינענק", "הכחול של השמיים" ו"פשוט כל כך". מנוחין טען כי אורכו של האלבום יכול לעיתים להיות מאתגר עבור מאזינים אחרים, אך מאידך סבר כי הוא משקף את תעוזתה של אלאל ומחויבותה לחיפוש אחרי חדשנות יצירתיות. יון פדר, שנכח במופע בפסטיבל העוד, לא אהב את הקונספט המונוטוני של היצירה. לטענתו, העומק והעניין במגילת קהלת התפספס מבחינה מוזיקלית. על-אף שציין את הדלות המוזיקלית, שיבח פדר את קולה של אלאל, שהיה, לטענתו, שובה לב. עוד הוסיף כי הניסיונית לשלב בין הגוון הרוקיסטי של אלאל למוזיקה מזרחית לא מומשו במלואם, בשל הדומיננטיות של הקטעים האלקטרוניים משל בן-עזר. ברי סחרוף ורע מוכיח - "אדומי השפתות" 2009 המישור, 4 ביוני 2009 שני פישר‏, עבודה עברית שווה זהב, באתר וואלה, 9 באפריל 2008 יון פדר, קורין אלאל שרה קהלת: מוזר ומעניין, באתר ynet, 7 בנובמבר 2014 נדב מנוחין‏, קשוב מאוד 112: הכל או כלום עם קורין אלאל, באתר וואלה, 27 באוקטובר 2015
לזר לוסטרניק

לזר לוסטרניק (ברוסית: Лазарь Аронович Люстерник‏; 31 בדצמבר 1899 - 22 ביולי 1981) היה מתמטיקאי סובייטי ממוצא יהודי. לזר לוסטרניק נולד בשנת 1899 בזדונסקה וולה (אז בתחומי האימפריה הרוסית, כיום בפולין) למשפחה יהודית. אביו היה בעל בית חרושת, יליד לודז'. אמו הייתה ילידת נבהרדק. בתקופת מלחמת העולם הראשונה המשפחה עברה לסמולנסק בה לוסטרניק סיים לימודי גימנסיה. ללוסטרניק היו אחים ואחיות רבות. רובם נרצחו בגטו ורשה, גטו לודז' וגטו נובוגרודק. בשנת 1922 לוסטרניק סיים לימודי מתמטיקה באוניברסיטת מוסקבה. הוא היה תלמיד של ניקולאי לוזין, אך בניגוד לרוב תלמידיו ב"פרשת לוזין" היה נגד מורו. בשנת 1926 לוסטרניק סיים לימודי תואר שלישי ועד לשנת 1930 היה פרופסור באוניברסיטת ניז'ני נובגורוד. החל משנת 1930 הוא היה פרופסור באוניברסיטת מוסקבה. בשנת 1935 לוסטרניק סיים עבודת פוסט דוקטורט. במקביל הוא עבד במכוני מחקר מתמטיקה של אקדמיה למדעים של ברית המועצות. בשנת 1946 לוסטרניק התקבל החבר בהתכתבות לאקדמיה למדעים. מחקרים של לוסטרניק התרכזו באנליזה פונקציונלית לרבות חשבון וריאציות, גאומטריה דיפרנציאלית וטופולוגיה אלגברית. ביחד לב שנירלמן הם פיתחו את הקטגוריה לוסטרניק-שנירלמן, המבוססת אל עבודות קודמות מאת אנרי פואנקרה, ג'ורג' דייוויד בירקהוף ומרסטון מורס. התאוריה שלהם מצאה שמורה גלובלית של מרחבים, והובילה להתקדמויות בגאומטריה הדיפרנציאלית והטופולוגיה. הם הוכיחו את משפט שלוש המסילות הגאודזיות שלפיו למטריקה רימנית השקולה מבחינה טופולוגית כנגד ספירה יש לפחות שלוש מסילות גאודזיות סגורות. כמו כן הם הוכיחו משפט לוסטרניק-שנירלמן. בשנת 1944 לוסטרניק היה שותף ליצירת טבלאות לקביעת מיקום ספינות על בסיס נתוני מכ"ם. על פעילתו בתחום המדע ללוסטרניק הוענק פרס ברית המועצות (1942) ומספר עיטורים. לוסטרניק נפטר בשנת 1981 במוסקבה ונטמן בבית העלמין קונצבסקויה. ביוגרפיה (ברוסית) גנאלוגיה מתמטית של לזר לוסטרניק, באתר פרויקט הגנאלוגיה במתמטיקה לזר לוסטרניק, באתר פרויקט הגנאלוגיה במתמטיקה
ולדימיר מינקין

ולדימיר מינקין (ברוסית: Владимир Исаакович Минкин‏; נולד ב-4 במרץ 1935) הוא כימאי סובייטי-רוסי ממוצא יהודי. ולדימיר מינקין נולד בשנת 1935 ברוסטוב על דון לאב יהודי. הוריו היו מרוסטוב על דון אך באותה תקופה התגוררו במזרח הרחוק הסובייטי ולאביו איסאק היה תפקיד בכיר במנגנון הקומסומול באזור. אמו חזרה לרוסטוב על דון רק למספר חודשים לצורכי לידה. בשנת 1937 בתקופת הטיהורים הגדולים אביו של מינקין נעצר ונשפט לתקופת מעצר. אמנם כעבר מספר שנים הוא שוחרר ושמו טוהר מכל אשמה. הוא אף הוחזר למנגנון המפלגתי. לאחר סיום מלחמת העולם השנייה המשפחה חזרה לרוסטוב על דון בה מינקין סיים לימודי בית ספר. מינקין סיים לימודי כימיה באוניברסיטת רוסטוב והמשיך ללימודי תואר שלישי. בשנת 1959 הוא סיים עבודת תואר שלישי ובשנת 1966 פוסט-דוקטורט. בשנת 1967 הוא מונה לראש קתדרה באוניברסיטה וכיהן כפרופסור. בהמשך הוא התקדם לתפקידי ניהול, החל משנת 2012 הוא מכהן כמנהל מדעי של האוניברסיטה. פעילות של מינקין הינה בתחום כימיה אורגנית. בשנת 1974 ביחד עם יורי ז'דאנוב הוא היה שותף לגילוי תופעה חדשה במולקולות אורגניות. מינקין פרסם כ-950 מאמרים ו-12 ספרים בתחום התמחותו ובבעלותו 60 פטנטים. הוא היה מדריך של 60 עבודות תואר שלישי ו-18 עבודות פוסט-דוקטורט. מינקין חבר מערכת של מספר כתבי עת רוסיים ובין-לאומיים. מינקין מוזמן להרצאות באוניברסיטאות מחוץ לגבולות רוסיה. בשנת 1990 מינקין התקבל במעמד של חבר בהתכתבות לאקדמיה למדעים של ברית המועצות ובשנת 1994 מעמדו שודרג לחבר בפעול. על פעילותו למינקין הוענק פרס ברית המועצות (1989), פרסים נוספים ומספר עיטורים. ביוגרפיה (ברוסית) ריאיון עם מינקין
יעקב יוסף דזימיטרובסקי

הרב יעקב יוסף הלוי דזימיטרובסקי היה רבה של המושבה עקרון (מזכרת בתיה) ושל שכונת נחלת שבעה בירושלים. נולד בלידא בשנת ה'תרמ"א (1880/1881) לרבי יצחק "הלבן". בצעירותו הושפע מרב העיר הרב יצחק יעקב ריינס. למד בישיבת כנסת ישראל (סלבודקה) ובישיבת ראדין, שם הושפע מהחפץ חיים. בשנת ה'תרס"א (1900/1901) עלה לארץ ישראל, והתיישב בירושלים, בה המשיך ללמוד תורה בישיבת תורת חיים, ושימש את הרב שמואל סלנט. היה פעיל באגודת "בני תורה" ששמה לה למטרה להפיץ תורה במושבות. לאחר המלצת קרוב משפחתו הרב צבי פסח פרנק לרבן של המושבות אברהם יצחק הכהן קוק, למנות את הרב דזימיטרובסקי למשרת רבנות בעקרון (מזכרת בתיה), מינה אותו הרב קוק לתפקיד ב-1908. לבקשת הרב קוק, נסע לדרוש גם במושבה "קסטינה" (באר טוביה). התכתב עם הרב קוק בענייני הלכה שונים והתייעץ עמו בסוגיות הקשורות לרבנות. הרב קוק סייע לו כשהתעוררו בעיות בעניין הרבנות, והרב דזימיטרובסקי תמך ברב קוק בשאלת הרבנות בירושלים ובעניינים נוספים. ב-1912 עבר לארצות הברית לכהן כרב בלורנס, מסצ'וסטס. בתקופת מלחמת העולם הראשונה שימש לתקופה קצרה כראש ישיבה בפתח תקווה. ב-1919 שב לירושלים והתמנה לרב שכונת "נחלת שבעה". היה מעביר שיעורים קבועים בבית הכנסת שבשכונת בית דוד (שבו שכנה ישיבת מרכז הרב). לאחר הצהרת בלפור הוציא לאור מחדש את הספר "דרישת ציון" של הרב צבי הירש קלישר, בתוספת קונטרס "סמיכת זקנים" ובה הצעתו לחידוש הסמיכה והקמת הסנהדרין. לתקופה קצרה היה חבר במכון הרי פישל. לאחר קום המדינה חתם, יחד עם רבנים נוספים, על כרוז האומר שהקמת המדינה היא אתחלתא דגאולה וקורא לתמוך בחזית הדתית המאוחדת. נפטר בירושלים בכ"ט בתשרי ה'תשכ"ו, 25 באוקטובר 1965, ונקבר בהר המנוחות. היה נשוי לשרה מלכה בת הרב משולם זלמן שפירא, נכדת הרב חיים יעקב שפירא. בנו פרופ' חיים זלמן דימיטרובסקי היה חוקר תלמוד ומהדיר ספרות הראשונים. אחיו היה המוזיקאי אברהם דזימיטרובסקי. בין גיסיו היו הרב מרדכי דוד לוין, יצחק יעקב ילין ובן ציון שפירא. "אבידות", אור המזרח, שנה ט"ו חוברת ג', ניסן ה'תשכ"ז, עמ' 188. יהושע בראנד, זיכרון להולכים, הצופה, 2 בנובמבר 1965 אלכסנדר מנור, יצחק גנוז ואבא לנדו (עורכים), "ספר לידא", תל אביב תש"ל, עמ' 223 - 224. רבי יעקב יוסף דז'ימטרובסקי רב בעקרון, אשכול בפורום אוצר החכמה. נחום סילמן, "אדרת שמואל: לקט הנהגות ופסקים ממרן הגאון רבי שמואל סלנט זצוק"ל", ירושלים תשע"ד, עמ' תרנד הרב פרנק והרב דזימיטרובסקי היו נשואים לבנות-דודים. מכתבו של הרב פרנק הובא אצל הרב משה צבי נריה, "כבוד התורה", סיני ק, עמ' תקצח. ראו את תשובת הרב קוק בעמ' תקצט ובאגרות הראי"ה חלק א עמ' קעח. בארץ הקדש, חבצלת, 21 באוגוסט 1908 אגרות הראי"ה חלק א, אגרת קסו ראו: משפט כהן סימן לא; אורח משפט סימן נה; דעת כהן סימן קצו. אגרות הראי"ה חלק א, אגרת קמח, ואגרת רפה אגרות הראי"ה חלק א אגרת רו הרב איתם הנקין, "מכותבי ראיה ומכתבי הראי"ה", בתוך: "עלוני ממרא" 122, תשס"ט, עמ' 155 הערה 26 צעיר ארצישראלי רב באמריקה, מוריה, 2 ביולי 1912 בחברה ובמשפחה, הַבֹּקֶר, 4 בפברואר 1940 הרב צבי הירש קלישר, דרישת ציון - ראשון לציון, ‏מהדורת ירושלים, תרע"ט, באתר היברובוקס ראו כאן הכרוז הובא אצל: הרב מנחם מנדל כשר, פרק תשעה עשר: דבר רבני ישראל, התקופה הגדולה ב, ירושלים, תשס"א, עמ' 424 - 429, באתר היברובוקס קברו, באתר Gravez. הרמן סוויט, פנקס ירושלמי, הארץ, 19 באפריל 1938
אריאן 6

אריאן 6 (בצרפתית: Ariane 6) הוא משגר לוויינים כבד, פרי פיתוח של סוכנות החלל האירופית. המשגר משמש בעיקר לשיגור לוויינים למסלולים גיאוסינכרוניים. שיגורי אריאן 6 מבוצעים ממרכז החלל הגיאני אשר בגיאנה הצרפתית על ידי תאגיד השיגור האירופי Arianespace. המשגר נבנה על ידי חטיבת תעבורת החלל של החברה האירופית EADS. הוא נבנה במטרה להחליף משגר אריאן 5. מטרת הפיתוח הייתה להחליף משגר אריאן 5 תוך הוזלת עלות השיגור. המימון הובטח שנת 2016 במטרה לבצע שיגור ראשון בשנת 2020. הוא נדחה מספר פעמים ובסוף בוצע בשנת 2024. המשגר אריאן 6 מורכב משלושה חלקים עיקריים: השלב הראשון - מונע בדלק נוזלי (מימן נוזלי וחמצן נוזלי). נוצל גם במשגר "אריאן 5". מאיצים רקטיים, המונעים בדלק מוצק. מעיצים אלו מנוצלים גם בגרסה חדשה של משגר "וגה". מספר מאיצים מותנה בגרסת המשגר. שלב שני, מונע בדלק נוזלי (מימן נוזלי וחמצן נוזלי). פותח לצורכי משגר זה. המשגר נבנה ב-2 גרסאות הנבדלות במספר מאיצים. המשגר צפוי להיות בתחרות קשה מול משגר מדגם פאלקון 9 שמנצל אותם החלקים מספר פעמים. יחד עם זאת, מדינות אירופה מעוניינות במשגר "אריאן 6" במטרה להיות עצמאים בשיגורים לחלל. כל השיגורים מבוצעים מכן השיגור ELA-4 במרכז החלל הגיאני (CSG), גיאנה הצרפתית. החל משיגור מס' 16 מדינות שהשתתפו במימון הפיתוח יקבלו הנחה של 11% מעלות השיגור. מדיה וקבצים בנושא אריאן 6 בוויקישיתוף שיגור ראשון של אריאן 6
גילי לוסטיג

גילי לוסטיג (נולד ב-1958) הוא מנכ"ל הוועד האולימפי בישראל. לוסטיג נולד בקיבוץ מענית להורים ניצולי שואה שעלו לארץ מצ'כוסלובקיה. כשהיה בן 3 עברה המשפחה לכפר סבא, שם הקים אביו את קבוצת הפועל בכדורעף. בגיל 14 כבר היה שחקן כדורעף פעיל. את שירותו הצבאי עשה בחיל האוויר כחשמלאי בטייסת ולאחר סיום שירותו הצבאי למד לתואר ראשון בחינוך גופני במכון וינגייט. לאחר מספר שנים כשחקן כדורעף מונה למאמן נבחרת הנוער ונבחרת הבוגרים. במקביל מונה למנהל היחידה לטיפוח ספורטאים מצטיינים צעירים ובהמשך למנהל הראשון של האקדמיה למצוינות במכון וינגייט. ב־1997 קיבל על עצמו את ניהול היחידה לספורט הישגי תפקיד אותו מילא במשך 17 שנים. בשנת 2014 מונה למנכ"ל הוועד האולימפי בישראל (במקום אפרים זינגר). במסגרת תפקידו זה אחראי לוסטיג על המשלחות הישראליות במשחקים האולימפיים – בוגרים ונוער, קיץ וחורף, ועוסק בקידום מקצועי של ספורטאים, תכנון אסטרטגי ותוכניות ארוכות טווח לוועד האולימפי. לוסטיג עמד בראש שלוש משלחות ישראל למשחקים האולימפיים (2016, 2021, 2024). לוסטיג הוא חבר קבוע במועצה הלאומית לספורט. אורן קורנפלד‏, גילי לוסטיג מונה למנכ"ל הוועד האולימפי, באתר וואלה, 25 במאי 2014
אולי מטיילת

אולי מטיילת (באנגלית: Olive the Ostrich) היא סדרת טלוויזיה מונפשת בריטית לילדים שנוצרה על ידי חברת ההנפשה Blue Zoo (שיצרה גם את הסדרה ''טבע תום''). בבריטניה הסדרה שודרה בניק ג'וניור בשנת 2012. בישראל הסדרה שודרה באותה שנה בערוץ הופ! ובניק ג'וניור. פרקיה של הסדרה באורך 5 דקות. אולי היא יען שאוהבת לדמיין, בכל פרק כאשר היא טטמון את ראשה באדמה ותצא להרתפקה בעולם שכולו מציורי עיפרון. אולי (Olive): יען כתומה ורודה כחולה, הדמות המרכזית בתוכנית. אחיה של אולי (Olive's Brother): אפרוח יענים, אחיה הקטן של אולי. אבא של אולי (Olive's Dad): יען, אביה של אולי. אמא של אולי (Olive's Mom): יען, אמה של אולי. הדיבוב העברי הופק על ידי גדי לוי (משנת 2012) ותמי ברק (משנת 2014) "אולי מטיילת", במסד הנתונים הקולנועיים IMDb (באנגלית) "אולי מטיילת", במסד הנתונים הקולנועיים KinoPoisk (ברוסית) אולי מטיילת, במיזם "אישים" לתיעוד היצירה הישראלית
רוני וקשיו

רוני וקשיו הוא סדרת טלוויזיה ישראלית לילדים אשר משדרת בניק ג'וניור ללקוחות HOT. הסדרה עוקבת אחר רוני, ילדה שכל יום אצלה הוא חגיגה של דמיון, אשר בכל פרק פוגשת את קשיו, יצור יער חמוד ותמים שיוצא איתה להפלגות למחוזות רחוקים. רוני (מיטל סלקמון) - ילדה, אשר לובשת חולצה עם פרחים. קשיו (עדי אייזנמן) - חבר של רוני. יצור יער, אשר לובש חולצה עם אגוז. רוני וקשיו, במיזם "אישים" לתיעוד היצירה הישראלית
תרי"ג (פירושונים)

האם התכוונתם ל... ה'תרי"ג – שנה עברית מעוברת. תרי"ג מצוות – 613 המצוות הכתובות בתורה.
רוגבי שביעיות באולימפיאדת פריז (2024)

אולימפיאדת פריז (2024) נערכת בפריז, צרפת. משחקי הרוגבי הנערכים בענף רוגבי שביעיות (גרסה של רוגבי יוניון בה משותפים מכל קבוצה שבעה שחקנים) החלו ב-24 ביולי 2024, יומיים לפני טקס הפתיחה הרשמי, ונגמרו ב-30 ביולי 2024. טורנירי הרוגבי נערכו בסטאד דה פראנס שבפריז. בטורנירי הגברים והנשים ישתתפו נבחרות אולימפיות מ-12 מדינות שונות. מבנה הטורניר של הגברים ושל הנשים יהיה זהה: לאולימפיאדה יעפילו 12 נבחרות שיחולקו לשלושה בתים, כאשר בשלב הבתים לכל נבחרת יהיו שלושה משחקים - אחד מול כל אחת מהנבחרות האחרות בבית. בסיום שלב הבתים יעלו שתי הנבחרות המובילות בכל בית וכן שתי הנבחרות הטובות מבין הנבחרות שסיימו במקום השלישי לשלב הפלייאוף, שייערך בשיטת גביע. שתי הנבחרות המפסידות בשלב חצי הגמר יתמודדו ביניהן במשחק על מדליית הארד. ענף הרוגבי במשחקים האולימפיים שוחק בגרסת רוגבי יוניון סטנדרטית (15 על 15) בארבע אולימפיאדות בין אולימפיאדת פריז (1900) לאולימפיאדת פריז (1924). רוגבי שביעיות במשחקים האולימפיים החלו להיות משוחקים רק באולימפיאדת ריו דה ז'ניירו (2016).   מדינה מארחת (צרפת) אתר האינטרנט הרשמי של רוגבי שביעיות באולימפיאדת פריז (באנגלית) מדיה וקבצים בנושא רוגבי שביעיות באולימפיאדת פריז בוויקישיתוף טבלת המדליות ברוגבי שביעיות, מתוך אתר אולימפיאדת פריז 2024
הכנסייה הבפטיסטית בעזה

הכנסייה הבפטיסטית בעזה היא כנסייה בפטיסטית אוונגליסטית הממוקמת בעיר עזה, רצועת עזה. היא אחת משלוש הכנסיות הנוצריות ברצועה, והיחידה שהיא פרוטסטנטית ואוונגליסטית. הכנסייה נוסדה בשנת 1954 על ידי הכומר חנה מסעד. הכנסייה סבלה מפגיעות קשות במהלך השנים, כולל תקיפות על הספרייה הציבורית שלה ב-2007 והפצצה ישראלית ב-2008 שהובילה לנזק בבניין. בעקבות הפגיעות, עזבו שבעה ממנהיגי הכנסייה את עזה, כולל הכומר מסעד שעבר לירדן. ערך מורחב – רצח רמי עיאד ב-6 באוקטובר 2007 נחטף רמי עיאד, מנהיג בכנסייה ומנהל חנות הספרים הנוצרית היחידה בעזה, הוכה ונרצח על ידי חמושים. עיאד קיבל איומים על חייו לפני הרצח, שבוצע על רקע האשמות על הפצת הנצרות. במהלך עימות חמאס–פת"ח, בניין הכנסייה שימש כנקודת תצפית ונכבש על ידי כוחות משני הצדדים, דבר שהוביל לסכנת חיים לאנשי הכנסייה ולנזק משמעותי למבנה. הכנסייה ממשיכה לפעול, כולל מפגשים מקוונים בעת הצורך. היא מתמודדת עם קשיים כלכליים ואיומי ביטחון, ומהווה חלק קטן מקהילת הנוצרים בעזה. הכנסייה הבפטיסטית בעזה בחדשות Christian Today מאמר על הכנסייה באתר Word & Way
שירדן

שירדן (בטורקית: Şırdan) הוא מאכל טורקי מסורתי הנחשב לנפוץ בעיר אדנה אך גם במדינות במדינות הקווקז ומרכז אסיה. המאכל עשוי מהקיבה התחתונה (Abomasum) של הכבש המכונה שירדן בטורקית. תהליך הכנת המאכל כולל ניקוי יסודי של הקיבה שאותה ממלאים בתערובת של אורז, בשר טחון, תבלינים, ולעיתים גם ירקות קצוצים ולאחר מכן מבשלים. נהוג לצרוך את המאכל כארוחת צהריים או בשעות הלילה ולהגישו בליווי יוגורט, לחם שטוח, מלח, כמון ופלפל צ'ילי. שירדן נחשב למאכל המקומי של אדנה ונרשם כפטנט באמצעות משרד סימני המסחר הטורקי. לוקאניקו לוקאנקה צ'וריסו מדיה וקבצים בנושא שירדן בוויקישיתוף מתכון לשירדן, באתר Steemit Geoffrey Ballinger, Şırdancı Eşo: Internal Affairs, Culinary Backstreets, ‏2020-02-26 (באנגלית) Şırdan nedir, tarifi nasıl yapılır? Şırdan hayvanın neresidir? Şırdan tarifi!, CNN TÜRK, ‏2024-07-01 (בטורקית) Şırdan nedir, şırdan hayvanın neresinden elde edilir? Evde şırdan dolması nasıl yapılır?, web.archive.org, ‏2019-01-12 Coğrafi İşaret Platformu, Coğrafi İşaret Platformu (בטורקית)
גבריאלה סאבו (קיאק)

גבריאלה סאבו (בהונגרית: Szabó Gabriella; בודפשט, 14 באוגוסט 1986) היא ספורטאית הונגריה, 3 פעמים אלופה אולימפית (לונדון 2012 וריו דה ז'ניירו 2016) בקיאק. בשנת 2003, כמתחרה של KSI, היא הייתה מדליסטית ארד באליפות העולם לנוער. בשנה שלאחר מכן זכתה בשתי אליפויות אירופה בקרב הצעירים. ב-2005 היא היה חמישית ברביעייה ל-200 מטר באליפות העולם. ב-2006 הצליחה להגיע לפודיום שלוש פעמים באליפות אירופה. בשנת 2006 עברה למועדון Dunaferr SE. בשנת 2007 הוא הפך לאלופת אירופה עם דנוטה קוזאק בזוגי 1000 מטר. באליפות העולם זכה אותו הרכב במדליית ארד. באליפות אירופה זכתה עם קוזאק במדליית זהב בזוגי 1000 מטר ובמדליית כסף בזוגי 500 מטר. בשנה שלאחר מכן הפכה לאלוף אירופה בזוגי 500 מטר (עם קוזאק). במאי, המאמנת שלה, קטלין רוז'וני עזבה את הקבוצה שלה. באולימפיאדה הגיעה למקום השני ברביעייה (קטלין קובאצ'ס, נטשה יאניץ', דנוטה קוזאק). אחרי האולימפיאדה, אושרה העברתה להונווד בודפשט. ביוני 2020 הודיע כי אינה יכולה להתכונן לאולימפיאדה, שנדחתה בשנה, וכי תפרוש מתחרות. צלב האבירים של מסדר ההצטיינות של הרפובליקה של הונגריה (2008) פרס פרימה ג'וניור (2008) צלב הקצין של מסדר ההצטיינות ההונגרי (2012) אלופה לנצח בשייט קיאקים הונגרי (2012) מקום שני בנבחרת השנה של הונגריה (קיאק רביעייה לנשים) (2012) אזרחות כבוד של זוגלו (2012) ספורטאית השנה של האוניברסיטאות ההונגריות (2015) צלב אמצעי של מסדר ההצטיינות ההונגרי (2016) "Szabó Gabriella". kajakkenusport.hu. אורכב מ-המקור ב-2010-04-21. Magyar sportévkönyv 2004-2011. מדיה וקבצים בנושא גבריאלה סאבו בוויקישיתוף גבריאלה סאבו, באתר olympedia.org גבריאלה סאבו, באתר התאחדות הקאנו הבין-לאומית "Három új bajnok a márványtáblán" (בהונגרית). telesport.hu. 2012-12-19. אורכב מ-המקור ב-2012-12-29. Zuglói Lapok, Díszpolgárok - Budapest Főváros XIV. kerület - ZUGLÓ Önkormányzatának hivatalos honlapja, www.zuglo.hu, ‏2015-03-12 (בהונגרית) Orbán Viktor: "Nagyszerű és határtalan érzés magyarnak lenni", M4 Sport, ‏2016-09-23 (בהונגרית)
רייד (להקה)

Ride היא להקת רוק אנגלית שהוקמה באוקספורד ב-1988. הלהקה מורכבת מהסולנים והגיטריסטים אנדי בל ומארק גרנדר, המתופף לורנס "לוז" קולבר והבסיסט סטיב קוורלט. הלהקה הוכרה כאחד מחלוצות השוגייז, תת-ז'אנר של רוק אלטרנטיבי שהתפתח בבריטניה בתחילת שנות ה-90. שני האלבומים הראשונים של הלהקה, Nowhere (1990) ו-Going Blank Again (1992), זכו לשבחי המבקרים כשני אלבומי ההשוגייז גדולים בכל הזמנים. הסינגל המוביל של האלבום השני, "Leave Them All Behind", היה הסינגל המצליח ביותר מבחינה מסחרית של הלהקה, שהגיע למקום ה-9 במצעד הסינגלים הבריטי. הלהקה התפרקה זמנית ב-1996 לפני יציאת אלבומם הרביעי Tarantula, שזכה לביקורות שליליות. אנדי בל הצטרף לאואזיס ב-1999 התפקיד הבסיסט. רייד התאחדה ב-2014 לסיבוב הופעות חדש, והוציאה גם את האלבומים Weather Diaries (2017), This Is Not a Safe Place (2019) ו-Interplay (2024). מארק גרנדר – שירה, גיטרה קצב אנדי בל – שירה, גיטרה מובילה, קלידים סטיב קוורלט – בס לורנס "לוז" קולברט – תופים Smile (1990) Sire/Creation Grasshopper (1992) Sire/Warner Bros. "קרנבל קוסמי" (1994) אדוני Live Light (1995) Mutiny/Elektra Ride (Box Set) (2001) התנעה OX4 The Best of Ride (2001) התנעה Fire Blanks Unreleased Ride Recordings 1988–95 (2001) אתר האינטרנט הרשמי של רייד RIDE Digital Archive Ride at WorldMusicDatabase רייד, ברשת החברתית פייסבוק רייד, ברשת החברתית אקס (טוויטר) רייד, ברשת החברתית אינסטגרם רייד, סרטונים בערוץ היוטיוב רייד, באתר אפל מיוזיק (באנגלית) רייד, באתר ספוטיפיי רייד, באתר Last.fm (באנגלית) רייד, באתר AllMusic (באנגלית) רייד, באתר MusicBrainz (באנגלית) רייד, באתר דיזר רייד, באתר Discogs (באנגלית) רייד, באתר Songkick (באנגלית) רייד, באתר Genius רייד, באתר בילבורד (באנגלית) רייד, באתר טיידל (באנגלית) "The 50 Best Shoegaze Albums of All Time – Page 5". Pitchfork (באנגלית). 24 באוקטובר 2016. נבדק ב-2022-09-02. {{cite web}}: (עזרה) Beaumont, Mark (2017-01-06). "The 10 best shoegaze albums ever". NME (באנגלית בריטית). נבדק ב-2022-09-02. "The 50 best shoegaze albums of all time". faroutmagazine.co.uk (באנגלית אמריקאית). 2019-07-09. נבדק ב-2022-09-02. "10 Essential Shoegaze Albums That Aren't 'Loveless', PopMatters". PopMatters (באנגלית אמריקאית). 2020-11-12. נבדק ב-2022-09-02. "Ride | full Official Chart history". Official Charts Company. נבדק ב-24 באוגוסט 2019. {{cite web}}: (עזרה) Peaks in Australia: "Ride - Nowhere". bpi.co.uk. נבדק ב-19 במרץ 2022. {{cite web}}: (עזרה) "Ride - Going Blank Again". bpi.co.uk. נבדק ב-19 במרץ 2022. {{cite web}}: (עזרה) Roberts, David (2006). British Hit Singles & Albums (19th ed.). London: Guinness World Records Limited. p. 463. ISBN 1-904994-10-5.